**คณะสัตวแพทยศาสตร์ มข. เข้าร่วมโครงการสัตวแพทย์พระราชทานในพระราชดำริสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ ตำบลบ่อสวก อำเภอเมือง จังหวัดน่าน**

ในระหว่างวันที่ 16-19 พฤศจิกายน 2563 ที่ผ่านมา คณะสัตวแพทยศาสตร์ มหาวิทยาลัยขอนแก่น นำทีมโดย **ผู้ช่วยศาสตราจารย์ น.สพ.พงษ์ธร สุวรรณธาดา** รองคณบดีฝ่ายโรงพยาบาลสัตว์และศิษย์เก่าสัมพันธ์ พร้อมด้วย **รองศาสตราจารย์ น.สพ.สุรสิทธิ์ อ้วนพรมมา** **ผู้ช่วยศาสตราจารย์ น.สพ.ดร.วีรพล ทวีนันท์** กลุ่มวิชาพยาธิชีววิทยา  **อาจารย์ น.สพ.ดร.ศักดิ์ศิริ ศิริเสถียร** กลุ่มวิชาวิทยาการสืบพันธุ์  **น.สพ.อวิรุทธ์ วิชัยวงษ์** สัตวแพทย์ประจำคลินิกหน่วยสัตว์เคี้ยวเอื้อง โรงพยาบาลสัตว์ **นายสุบรร จันทะเสน นายจักริช จันทสอน** พนักงานขับรถยนต์ และ**นักศึกษาคณะสัตวแพทยศาสตร์** จำนวน 6 คน ได้เข้าร่วม **“โครงการสัตวแพทย์พระราชทานในพระราชดำริสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง”** ในพื้นที่จังหวัดน่าน  โดยได้ร่วมออกหน่วยให้บริการให้ความรู้เรื่องโรคระบาดในสัตว์ ให้คำปรึกษาแนะนำการเลี้ยงและการดูแลสุขภาพสำหรับสัตว์ ณ บ้านบ่อสวก หมู่ที่ 1 ตำบลบ่อสวก อำเภอเมือง จังหวัดน่าน โดยผลการออกพื้นที่ในครั้งนี้มีสัตว์ที่เข้ารับบริการดังนี้

วันที่ 17 พฤศจิกายน 2563 ให้บริการ โค จำนวน 46 ตัว กระบือ จำนวน 9 ตัว

วันที่ 18 พฤศจิกายน 2563 ให้บริการ โค จำนวน 9 ตัว กระบือ จำนวน 14 ตัว

ซึ่งกิจกรรมคณะให้บริการประกอบด้วย 1. ให้บริการความรู้เรื่องโรคระบาดในสัตว์ ให้คำแนะนำการเลี้ยง 2. ให้บริการบริการทำวัคซีนป้องกันโรคปากและเท้าเปื่อย (FMD; Foot and Mouth Disease)  จำนวน 89 ตัว 3. ตรวจท้อง 6 ตัว 4. เจาะเลือดเพื่อตรวจหาปรสิตในเลือด 10 ตัวอย่าง 5. พร้อมกับมอบวิตามินและแร่ธาตุก้อนให้แก่เกษตรกรผู้เลี้ยงสัตว์